<b>שאלה </b>ילמדנו רבינו ירום הודו בראובן היה לו חצר ויצא למדינה אחרת ונצטרך למכור אותה ומכרה ללוי וכתב לו שטר לקיחה כתקנה ובא לוי לאותו מקום בכח שטר לקיחתו עמד לפניו בר מצרא לסלקו אמר לו לוי איך זה נכון שאני היום יותר משנה נתתי ממוני לראובן והוציאו במזונותיו ובאתי עתה למקום זה והוצאתי הוצאות בדרך ועניתי את נפשי ואתה מסלקני עכשיו ונחלקו אנשי המקום קצתם אומרים יש לסלק לוקח זה משום ועשית הישר והטוב וקצתם אומרים אין מן הדין לסלקו דאם כן מה יעשה מי שיש לו חצר במקום זה והלך למדינת הים ונצטרך למכרו מי יקח ממנו יורינו רבינו ושכרו כפול: